|  |  |  |
| --- | --- | --- |
| **AKTIVITA: Aktivita v mimoškolskom prostredí** | | |
| **Názov: Mapovací kurz** | | |
| **Predmet:** Geografia | **Základná škola** | **Ročník:** 5. |
| **Tematický celok:** Zobrazovanie Zeme | | |
| **Téma:** Mapa | | |
| **Forma výučby:** Externá výučba v areáli školy | | |
| **Cieľ:** Žiak vie   * identifikovať na mape základné objekty v krajine; * zorientovať mapu voči svetovým stranám s pomocou kompasu; * zaznačiť do mapy informácie o okolitej krajine a jej objektoch; * rozlíšiť mapové značky na bodové, líniové a plošné; * vytvoriť názov a legendu mapy; * používať grafickú mierku mapy na určenie skutočnej vzdialenosti. | | |
| **Pomôcky, technika:** pre skupinu –farebne vytlačená mapa okolia školy, buzola alebo mobil s aplikáciou Kompas, farbičky, pero, pravítko, podložka na písanie. | | |
| **Lokalita:** areál ľubovoľnej školy | | |
| **Postup:** Žiaci v skupinách skúmajú okolie školy s pomocou mapy. Tú si musia najskôr s pomocou buzoly správne zorientovať voči svetovým stranám.Ich úlohou je na mape identifikovať okolité objekty (budovy, trávnik, cesty, potok a pod.). Tieto objekty si odfotia mobilom, označia ich číslami do mapy a vytvoria k nim legendu mapy – mapové značky. Mapové značky rozdelia na bodové, líniové a plošné. Žiaci tiež vytvoria vhodný názov mapy a s pomocou mierky mapy zistia rozmery areálu školy. Na aktivitu je potrebná 1 vyučovacia hodina. | | |
| **Nákres:**  Názov mapy: Mapa areálu FPV UMB v Banskej Bystrici a jej okolia  [mapa :: Pančelčino](https://www.google.sk/url?sa=i&url=https://pancelcino.webnode.cz/vlastiveda/cr/mapa/&psig=AOvVaw1ibs9bIow6TbhJ05s0eGdN&ust=1593867342738000&source=images&cd=vfe&ved=0CAIQjRxqFwoTCKiRnt6QseoCFQAAAAAdAAAAABAD)  1  2  3  4  5  6  Legenda    1. Budovy    Plošné mapové značky  2. Trávnaté porasty  3. Parkovisko    Bodové mapové značky  4. Socha  Líniové mapové značky  5. Cesta    6. Plot  **Obr. 1:** Ukážka vypracovanej mapy žiakmi, Zdroj: ZBGIS, upravila M. Škodová | | |
| **Didaktické rozpracovanie:**  **1. Príprava mapovacieho kurzu (5 min.)**  Príprava učiteľa – učiteľ si na stránke ZBGIS (<https://zbgis.skgeodesy.sk/mkzbgis/sk/zakladna-mapa?bm=zbgis&z=14&c=19.445681,48.821701&sc=n>) dostatočne priblíži areál školy a jej okolia. Spraví Print Screen obrazovky a mapu vloží do dokumentu Word, kde ju oreže na požadovanú veľkosť. Učiteľ mapu farebne vytlačí (na šírku strany) tak, aby každá skupina (4 členná) mala jednu mapu. Je však potrebné v mape ponechať grafickú mierku (žiaci ju budú používať) a pod mapou voľnú plochu na legendu mapy. Ak má učiteľ možnosť, zabezpečí do každej skupiny žiakov kompas alebo buzolu (vhodná je aj aplikácia Kompas v mobile).  Príprava žiakov – učiteľ žiakov vopred oboznámi s tým, že na Geografii pôjdu von. Rozdelí ich do skupín a vyzve ich, aby si zobrali do skupiny farbičky, pero, pravítko, podložku a 1 mobil s aplikáciou kompas do skupiny. Poučí ich o BOZP.  **2. Realizácia mapovacieho kurzu** **(30 min.)**  Učiteľ v areáli školy žiakom vysvetlí zadanie úlohy: úlohou žiakov bude v skupinách preskúmať okolie školy s pomocou mapy. Tú si musia najskôr s pomocou buzoly správne zorientovať voči svetovým stranám.Ak to žiaci ešte nevedia, učiteľ im vysvetlí postup.  Úlohou žiakov je na mape identifikovať okolité objekty (budovy, trávnik, cesty, potok a pod.). Keď už žiaci vedia, ktorá časť mapy zobrazuje areál školy, učiteľ im vysvetlí, na akom území sa môžu pohybovať a kde už chodiť nemajú. Zakreslia si toto územie do mapy.  Ďalej už budú skupiny pracovať samostatne cca 10 min. Zvolia si vo vymedzenom území na mape 5-6 objektov, ktoré vedia identifikovať aj v skutočnosti v areáli školy (budova, chodník, trávnatý porast, plot a pod.). Označia si ich v mape číslom a odfotia si ich mobilom. Potom si z týchto objektov vytvoria legendu (nekreslia ich ale tak, ako ich vidia v skutočnosti, ale tak, ako sú zobrazené v mape – mapové značky). Následne mapové značky rozdelia na bodové, líniové a plošné. Žiaci tiež vytvoria vhodný názov mapy a s pomocou mierky mapy zistia približné rozmery areálu školy (viď ukážka v nákrese).  **3. Vyhodnotenie mapovacieho kurzu** **(10 min.)**  Učiteľ spolu so žiakmi zreflektuje priebeh aktivity a prípadné problémy. Opýta sa žiakov ako sa im pracovalo, čo nové sa naučili, čo im robilo problémy a ako ich prekonali. Učiteľ skontroluje vypracované mapy jednotlivých skupín (mapové značky porovná s fotografiami v mobile) a upozorní na prípadné nedostatky, ktoré si žiaci môžu opraviť. Správne a kompletné riešenia odmení dobrou známkou. | | |
| **Skúsenosti a odporúčania:** Ak sa žiaci doteraz nestretli s mapou a mapovými značkami, nebudú ich do legendy kresliť schematicky, ale ilustratívne. Je potrebné sa chvíľu mapovým značkám venovať, ukázať žiakom vhodný príklad na mape a zdôvodniť, prečo je potrebné ich schematizovať (napr. používať piktogramy). | | |
| **BOZP:** Učiteľ žiakovpoučí o bezpečnosti pohybu v exteriéri a veľkosti areálu pohybu žiakov. | | |
| **Vypracoval:** RNDr. Martina Škodová, PhD., Katedra geografie a geológie, FPV UMB v Banskej Bystrici | | |